02019D0538 — DA — 07.04.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

RÅDETS AFGØRELSE (FUSP) 2019/538

af 1. april 2019

til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben







Artikel 1

1. Med det formål at sikre en umiddelbar og praktisk anvendelse af nogle af elementerne i EU's strategi støtter Unionen OPCW's aktiviteter med henblik på følgende: — at øge de deltagende staters kapacitet til at opfylde deres forpligtelser i henhold til CWC — at øge de deltagende staters beredskab med hensyn til at forhindre og reagere på angreb, der indebærer brug af toksiske kemikalier — at øge det internationale samarbejde om kemiske aktiviteter — at støtte OPCW's evne til at tilpasse sig udviklingen inden for videnskab og teknologi — at styrke OPCW's evne til at håndtere truslen om anvendelse af kemiske våben — at fremme universaliteten ved at tilskynde ikkedeltagende stater til at tiltræde CWC.

2. I forbindelse med stk. 1 er de projektaktiviteter i OPCW, som EU støtter, og som overholder foranstaltningerne i EU's strategi, følgende: Projekt I: OPCW's center for kemi og teknologi og gennemførelse af afgørelse C-SS-4/DEC.3 om håndtering af truslen fra anvendelse af kemiske våben Aktiviteter: — projekt vedrørende laboratorieopgradering — gennemførelse af afgørelse C-SS-4/DEC.3 Projekt II: Kemisk afmilitarisering og ikkespredning Aktiviteter: — besøg af repræsentanter fra eksekutivrådet og observatører fra deltagende stater i Folkerepublikken Kina og Amerikas Forenede Stater for at få et overblik over tilintetgørelsesprogrammerne — udvidelse og forbedring af anvendelsen af indholdsstyringssystemet (ECM) — indførelse af en fuldstændig telekommunikationsløsning for alle relevante ansatte i OPCW's tekniske sekretariat Projekt III: Bistand og beskyttelse i de deltagende afrikanske stater Aktiviteter: — operationel uddannelse for beredskabsfolk — uddannelse af undervisere i bistand og beskyttelse for gruppen af afrikanske stater Projekt IV: Internationalt samarbejde Aktiviteter: — lederuddannelse for højtstående erhvervsledere, politiske beslutningstagere og alumni fra OPCW-partnerprogrammet — laboratoriepartnerskabsprojekt — forum for kvinder om anvendelse af kemi til fredelige formål og kursus i udvikling af grundlæggende analytiske færdigheder for kvindelige kemikere — uddannelse for unge i anvendelse af kemi til fredelige formål — kursus i analytisk udvikling for analytiske kemikere i de afrikanske medlemsstater — kursus i kemisk sikkerhedsstyring for de deltagende afrikanske stater Projekt V: Universalitet og outreach Aktiviteter: — udarbejdelse af e-læringsmoduler — oversættelse og formidling af uddannelses- og outreachværktøjer og -materiale — støtte til NGO'ers deltagelse i OPCW's aktiviteter — sideløbende arrangementer i tilknytning til konferencer mellem deltagende stater Projekt VI: National gennemførelse Aktiviteter: — forum for globale interessenter Projekt VII: Videnskab og teknologi Aktiviteter: — udfordring vedrørende plantebiomarkører — støtte til de midlertidige arbejdsgrupper i OPCW's videnskabelige rådgivende organ.

Bilaget indeholder en detaljeret beskrivelse af de i dette stykke omhandlede aktiviteter i OPCW, som Unionen støtter.

Artikel 2

1. Unionens højtstående repræsentant for udenrigsanliggender og sikkerhedspolitik (»HR«) er ansvarlig for gennemførelsen af denne afgørelse.

2. Den tekniske gennemførelse af de i artikel 1, stk. 2, omhandlede projekter varetages af OPCW's tekniske sekretariat (»det tekniske sekretariat«). Det udfører denne opgave under HR's ansvar og tilsyn. HR indgår med henblik herpå de nødvendige arrangementer med det tekniske sekretariat.

Artikel 3

1. Det finansielle referencegrundlag for gennemførelsen af de i artikel 1, stk. 2, omhandlede projekter er på 11 601 256 EUR.

2. De udgifter, der finansieres over beløbet i stk. 1, forvaltes i overensstemmelse med de procedurer og regler, der gælder for Unionens almindelige budget.

3. Kommissionen overvåger, at de i stk. 2 omhandlede udgifter forvaltes korrekt. Med henblik herpå indgår den en finansieringsaftale med det tekniske sekretariat. Det skal fremgå af denne aftale, at det tekniske sekretariat sørger for at synliggøre Unionens bidrag i en grad, der svarer til dets størrelse, og fastsætter særlige foranstaltninger, som gør det lettere at udvikle synergier og undgå overlapning af aktiviteter.

4. Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af aftalen.

Artikel 4

HR aflægger rapport til Rådet om gennemførelsen af denne afgørelse på grundlag af regelmæssige rapporter fra det tekniske sekretariat. HR-rapporterne skal danne udgangspunkt for Rådets evaluering. Kommissionen oplyser om de finansielle aspekter af de i artikel 1, stk. 2, omhandlede projekter.

Artikel 5

1. Denne afgørelse træder i kraft på dagen for vedtagelsen.

▼M1

2. Denne afgørelse udløber den 30. april 2023.

▼B









BILAG

Unionens støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben

Projekt I — OPCW's center for kemi og teknologi og gennemførelse af afgørelse C-SS-4/DEC.3 om håndtering af truslen om anvendelse af kemiske våben

Mål

— fjernelse af lagre af kemiske våben og anlæg til fremstilling af kemiske våben, som er underlagt de verifikationsforanstaltninger, der er fastsat i CWC

— ikkespredning af kemiske våben gennem anvendelse af de verifikations- og gennemførelsesforanstaltninger, der er fastsat i CWC, som også tjener til at opbygge tillid mellem de deltagende stater

— bistand og beskyttelse mod kemiske våben og anvendelse eller trussel om anvendelse heraf i overensstemmelse med bestemmelserne i artikel X i CWC

— økonomisk og teknologisk udvikling gennem internationalt samarbejde inden for kemiske aktiviteter til formål, som ikke er forbudt i henhold til CWC i overensstemmelse med bestemmelserne i artikel XI

— de deltagende staters fuldstændige og effektive gennemførelse af bestemmelserne i artikel VII i CWC.

Formål

— verifikation med henblik på fortsat tillid til overholdelsen

— kapacitetsudvikling for at forebygge og reagere på fjendtlig anvendelse af toksiske kemikalier og for at fremme internationalt samarbejde

— tilsagn om at benytte andres kapacitet

— en organisation, som fortsat er egnet til formålet

— identifikation af gerningsmændene bag anvendelsen af kemiske våben i Den Syriske Arabiske Republik ved at identificere og rapportere om alle potentielt relevante oplysninger om oprindelsen af disse kemiske våben i de tilfælde, hvor undersøgelsesmissionen (»FFM«) fastslår eller har fastslået, at anvendelse eller sandsynlig anvendelse har fundet sted, og tilfælde, hvor den fælles OPCW-FN-undersøgelsesmekanisme ikke har udsendt en rapport.

Resultater

— øget operationel effektivitet

— forbedret fysisk sikkerhed

— overholdelse af de højeste sikkerhedsstandarder

— godt udgangspunkt for at holde trit med de aktuelle trusler og den videnskabelige og teknologiske udvikling samt forbedret troværdighed og omdømme som følge af den nye facilitet

— undersøgelser foretaget i medfør af mandatet i afgørelse C-SS-4/DEC.3.

Aktiviteter

I.1 Projekt vedrørende laboratorieopgradering

OPCW's laboratorium og udstyrslager spiller en afgørende rolle med hensyn til at støtte gennemførelsen af CWC. Siden laboratoriet og udstyrslageret begyndte at fungere for over 20 år siden på deres nuværende beliggenhed i Rijswijk, en forstad til Haag, er efterspørgslen efter disse faciliteter steget væsentligt. I de seneste år har en voldsom stigning i de ikkerutinemæssige aktiviteter lagt yderligere pres på disse faciliteters kapacitet, og afgørelse C-SS-4/DEC.3 vil sandsynligvis resultere i øget efterspørgsel. Desuden anmoder de deltagende stater i stigende grad om uddannelsesstøtte fra laboratoriet til at øge deres analytiske og tekniske kapacitet inden for kemi. For at løse disse problemer har OPCW besluttet at iværksætte et projekt for at opgradere OPCW's laboratorium og udstyrslager til et nyt center for kemi og teknologi.

I.2 Gennemførelse af afgørelse C-SS-4/DEC.3

I afgørelse C-SS-4/DEC.3, operativt punkt 10, besluttede OPCW's konference af deltagende stater, at sekretariatet skal indføre ordninger til identifikation af gerningsmændene bag anvendelsen af kemiske våben i Den Syriske Arabiske Republik ved at identificere og rapportere om alle potentielt relevante oplysninger om oprindelsen af disse kemiske våben i de tilfælde, hvor FFM fastslår eller har fastslået, at anvendelse eller sandsynlig anvendelse har fundet sted, og tilfælde, hvor den fælles OPCW-FN-undersøgelsesmekanisme ikke har udsendt en rapport. Til fremme af nævnte afgørelse vil sekretariatet nedsætte et hold vedrørende undersøgelse og identifikation, som vil udføre sine aktiviteter på en upartisk og objektiv måde. Holdet vedrørende undersøgelse og identifikation vil arbejde under direkte tilsyn af OPCW's generaldirektør og vil aflægge rapport til eksekutivrådet og til De Forenede Nationers generalsekretær.

Projekt II — Kemisk afmilitarisering og ikkespredning

Mål

— støtte til ikkespredning af kemiske våben gennem anvendelse af de verifikations- og gennemførelsesforanstaltninger, der er fastsat i CWC

— fremme og sikring af fjernelse af lagre af kemiske våben og anlæg til fremstilling af kemiske våben, som er underlagt de verifikationsforanstaltninger, der er fastsat i CWC

— bidrag til en fuldstændig, effektiv og ikkediskriminerende gennemførelse af alle bestemmelser i CWC.

Formål

— verifikation med henblik på fortsat tillid til overholdelsen

— tilsagn om at benytte andres kapacitet

— en organisation, som fortsat er egnet til formålet

— kapacitetsudvikling for at forebygge og reagere på fjendtlig anvendelse af toksiske kemikalier og for at fremme internationalt samarbejde.

Resultater

— gennemførelse af de relevante afgørelser om fuldførelse af tilintetgørelsen af kemiske våben

— øget videnoverførsel, gennemsigtighed og forståelse gennem OPCW-interessenter

— opnået støtte til at flytte fokus i CWC's verifikationsordning fra nedrustning til forhindring af fornyet fremkomst af kemiske våben

— flere rutineverifikationsaktiviteter med et risikostyringssystem

— forbedret kapacitet i OPCW til at udføre uforudsete aktiviteter

— øget bistands- og beskyttelseskapacitet i OPCW til støtte for dens fokus på fornyet fremkomst af kemiske våben, hvad angår både forebyggelse og reaktion

— tilpassede strukturer og processer, hvor det er påkrævet, til støtte for en problemfri overgang i OPCW.

Aktiviteter

II.1. Besøg af repræsentanter fra eksekutivrådet og observatører fra deltagende stater i Folkerepublikken Kina og Amerikas Forenede Stater for at få et overblik over tilintetgørelsesprogrammerne

Eksekutivrådsbesøg er regelmæssigt blevet støttet af Unionen (fælles aktion 2007/185/FUSP og afgørelse 2009/569/FUSP, 2012/166/FUSP og (FUSP) 2015/259). De besøg, der hidtil er gennemført, har vist sig at være værdifulde som middel til at tage spørgsmål eller betænkeligheder op vedrørende en besiddende deltagende stats program for opfyldelse af sine forpligtelser til at tilintetgøre sine kemiske våben. Alle deltagende stater vil drage fordel af disse besøg, som vil bidrage til at øge gennemsigtigheden og skabe tillid til, at der gøres fremskridt i retning af fuldstændig tilintetgørelse af de resterende kemiske våben i overensstemmelse med CWC's bestemmelser og under det tekniske sekretariats kontrol. Projektet bør tilskynde til en bredere deltagelse i sådanne besøg af de deltagende stater under hensyntagen til passende finansielle kriterier, og idet der tages skridt til at sikre en passende rotation af deltagere.

II.2. Udvidelse og forbedring af anvendelsen af indholdsstyringssystemet (ECM)

ECM-systemet er hovedsagelig tilgængeligt for brugere i verifikationsafdelingen, der har adgang til OPCW's net af fysisk isolerede computere (air-gapped network), som internt benævnes Secure Critical Network (SCN). Dette projekt vil styrke ECM-systemet ved at gøre det tilgængeligt for OPCW-inspektører og afskaffe ineffektivitet på grund af den begrænsede sikkerheds- og IT-netinfrastruktur.

II.3. Indførelse af en fuldstændig telekommunikationsløsning for alle relevante ansatte i OPCW's tekniske sekretariat

Projektet vil bestå i at finde en relevant og omkostningseffektiv tjenesteudbyder, indfase overgang fra forældet infrastruktur, afprøve og sikkerhedsgodkende procedurer med nye teknologier til anvendelse på missioner, udvikle feltoperationskit, indføre en fuldstændig telekommunikationsløsning for alle relevante OPCW-interessenter og afvikle forældet infrastruktur.

Projekt III — Bistand og beskyttelse i de deltagende afrikanske stater

Mål

— sikring af bistand og beskyttelse mod kemiske våben og anvendelse eller trussel om anvendelse heraf i overensstemmelse med bestemmelserne i artikel X i CWC

— OPCW's fuldstændige, effektive og ikkediskriminerende gennemførelse af alle bestemmelser i CWC, navnlig i de deltagende afrikanske stater

— styrkelse af kapacitetsudviklingen med henblik på national gennemførelse samt internationalt samarbejde.

Formål

— kapacitetsudvikling for at forebygge og reagere på fjendtlig anvendelse af toksiske kemikalier og for at fremme internationalt samarbejde

— aftale om at benytte andres kapacitet

— en organisation, som fortsat er egnet til formålet.

Resultater

— øget bistands- og beskyttelseskapacitet i OPCW til støtte for dens fokus på fornyet fremkomst af kemiske våben, hvad angår både forebyggelse og reaktion

— styrket kapacitetsudvikling med henblik på national gennemførelse samt internationalt samarbejde

— styrket og holdbart samarbejde med andre internationale organisationer

— styrket dialog med en bredere gruppe af relevante interessenter

— forbedret kapacitet til at lette samarbejde mellem ad hoc-grupper af deltagende stater.

Aktiviteter

III.1. Operationel uddannelse for beredskabsfolk

Denne operationelle uddannelse har til formål at støtte de deltagende afrikanske stater og deres respektive regionale økonomiske fællesskaber (ECOWAS, SADC og IGAD) i forbindelse med udvikling af beskyttelseskapacitet over for kemiske hændelser, der omfatter kemiske kampstoffer eller giftige industrikemikalier.

III.2. Uddannelse af undervisere i bistand og beskyttelse for gruppen af afrikanske stater

Hovedformålet med kurset er at give instruktører fra agenturer, der beskæftiger sig med katastrofeberedskab over for kemiske stoffer, grundlæggende viden med henblik på at etablere en pulje af undervisere i afrikanske lande, som er i stand til at formidle viden om emner vedrørende reaktion på en kemisk hændelse.

Projekt IV — Internationalt samarbejde

Mål

— fremme økonomisk og teknologisk udvikling gennem internationalt samarbejde på området kemiske aktiviteter til formål, der ikke er forbudt i henhold til CWC

— styrkelse af kapacitetsudviklingen med henblik på national gennemførelse samt internationalt samarbejde

— styrkelse og holdbar udvikling af samarbejde med andre internationale organisationer

— styrkelse af dialogen med en bredere gruppe af relevante interessenter

— forbedring af kapaciteten til at lette samarbejde mellem ad hoc-grupper af deltagende stater.

Formål

— fremme af internationalt samarbejde mellem deltagende stater med henblik på kemi til fredelige formål

— styrkelse af OPCW-medlemsstaternes kapacitet, især i visse regioner, såsom Afrika og Grulac, inden for analyse af kemikalier i henhold til CWC's ordning

— forøgelse af kvindelige kemikeres bevidsthed om anvendelse af kemi til fredelige formål og oprettelse af en platform, så flere kvindelige kemikere deltager i OPCW's kapacitetsopbygningsprogram

— forbedring af viden og relevante færdigheder for relevante interessenter og sætte dem i stand til at tilegne sig viden inden for områderne kemisk trusselsvurdering og begrænsningsmetoder.

Resultater

— styrket kapacitetsudvikling med henblik på national gennemførelse samt internationalt samarbejde

— styrket evalueringskapacitet for sekretariatet inden for kapacitetsudvikling

— styrket og holdbart samarbejde med andre internationale organisationer

— styrket dialog med en bredere gruppe af relevante interessenter

— opnået støtte til at flytte fokus i CWC's verifikationsordning fra nedrustning til forhindring af fornyet fremkomst af kemiske våben

— styrket evne for OPCW til at overvåge den videnskabelige og teknologiske udvikling af relevans for CWC

— øget bistands- og beskyttelseskapacitet i OPCW til støtte for dens fokus på fornyet fremkomst af kemiske våben, hvad angår både forebyggelse og reaktion

— styrket dialog med en bredere gruppe af relevante interessenter

— forbedret kapacitet til at lette samarbejde mellem ad hoc-grupper af deltagende stater.

Aktiviteter

IV.1. Lederuddannelse for højtstående erhvervsledere, politiske beslutningstagere og alumni fra OPCW-partnerprogrammet

Dette projekt tilbyder et lederuddannelsesprogram til kemikere, kemiingeniører og andre relevante fagfolk, der har ledelsesansvar (herunder ansvar for CWC-gennemførelse) i erhvervslivet, den offentlige sektor og den akademiske verden i OPCW-deltagerstater med udviklingsøkonomier og overgangsøkonomier, med henblik på at opbygge kapacitet, så de kan udvikle et indgående kendskab til og lederevner inden for integreret kemikalieforvaltning, som omfatter, men ikke er begrænset til, kemisk sikkerhed og bæredygtighed.

IV.2. Laboratoriepartnerskabsprojekt

Begrundelsen for iværksættelse af partnerskabsinitiativet i OPCW var manglen i flere regioner, såsom Afrika og Grulac, på laboratorier, der er certificeret til at foretage analyse af kemikalier i henhold til CWC-ordningen (OPCW-udpegede laboratorier). Reglerne for deltagelse i initiativet, herunder mål og fremgangsmåde, er skitseret i noten fra det tekniske sekretariat TS S/1397/2016 dateret 14. juli 2016. Ifølge denne note kan projekter omfatte en vifte af aktiviteter, hvor hver aktivitet udføres i fællesskab af et par bestående af et bistået og et bistående laboratorium, såsom personalebesøg fra begge sider (uddannelse og mentorordninger), støtte til deltagelse af biståede laboratorier i OPCW-præstationsprøvninger og støtte til overførsel af udstyr og til forskningssamarbejde.

IV.3. Forum for kvinder om anvendelse af kemi til fredelige formål og kursus i udvikling af grundlæggende analytiske færdigheder for kvindelige kemikere

OPCW's tekniske sekretariat vil arrangere et forum for kvinder om anvendelse af kemi til fredelige formål og et kursus i udvikling af grundlæggende analytiske færdigheder for kvindelige kemikere i OPCW's hovedsæde. OPCW-deltagerstaterne vil udpege eksperter, og udvælgelsen af deltagere vil bygge på kvalifikationer, geografisk spredning og køn.

IV.4. Uddannelse for unge i anvendelse af kemi til fredelige formål

På grundlag af de kapacitetsopbygningsprogrammer, der er arrangeret af OPCW's tekniske sekretariat, har medlemsstaternes nationale myndigheder anmodet om et skræddersyet program for uddannelse og outreach vedrørende kemisk sikkerhedsstyring for unge/studerende i skoler/på universiteter i forbindelse med anvendelse af kemi til fredelige formål. Dette program er det første initiativ for unge/studerende om fremme af anvendelse af kemi til fredelige formål, og uddannelsen vil udnytte samspillet mellem eksperter og studerende, også med potentiale til at udvikle videoer og brochurer, som kan distribueres til akademiske institutioner/skoler i OPCW-deltagerstater.

IV.5. Kursus i analytisk udvikling for analytiske kemikere i de afrikanske medlemsstater

Som følge af ikkestatslige aktørers aktuelle igangværende aktiviteter i hele den afrikanske region er der et presserende behov for at styrke laboratoriekapaciteten generelt i regionen med hensyn til analyse af CWC-relaterede stoffer. Kurset har til formål at bistå kvalificerede analytiske kemikere med at opnå yderligere erfaring og praktiske færdigheder inden for analyse af kemikalier, der er relateret til CWC.

IV.6. Kemisk sikkerhedsstyring for deltagende afrikanske stater

Den kemiske industri er blevet en vigtig bidragsyder til bæredygtig udvikling i Afrika. Ifølge »Afrika Review Report on Chemicals« fra De Forenede Nationers Økonomiske Kommission for Afrika (UNECA) vil den kemiske industri i Afrika fortsat vokse i de kommende år. Samtidig vil denne udvikling rejse en række spørgsmål vedrørende kemisk sikkerhed og fredelig anvendelse af kemi til samfundsøkonomisk udvikling, som kan løses ved, at CWC gennemføres fuldstændigt og effektivt. Programmet forventes at forbedre viden og relevante færdigheder for relevante interessenter og sætte dem i stand til at tilegne sig viden inden for områderne kemisk trusselsvurdering og begrænsningsmetoder.

Projekt V — Universalitet og outreach

Mål

— styrkelse af dialogen med en bredere gruppe af relevante interessenter

— forøgelse af OPCW's indsats for at opnå universalitet

— bidrag til en fuldstændig, effektiv og ikkediskriminerende gennemførelse af alle bestemmelser i CWC.

Formål

— forøgelse af bevidstheden om og kendskabet til OPCW og CWC blandt studerende og undervisere og andre relevante grupper

— forøgelse af OPCW's synlighed og forklaring af dens aktiviteter til et bredt publikum

— forbedring af mulighederne for at nå ud til det bredest mulige publikum, navnlig til ikketeknikere eller ikkespecialister

— forøgelse af kendskabet til OPCW og CWC blandt unge mennesker i udvalgte stater eller regioner

— større inddragelse af stater, der ikke deltager i CWC, i OPCW's aktiviteter og forbedring af deres forståelse af CWC og dens fordele

— forøgelse af inddragelsen af interessenter vedrørende grundlæggende spørgsmål, som OPCW står over for i en institutionel overgangsperiode.

Resultater

— styrket dialog med en bredere gruppe af relevante interessenter

— forøget indsats fra OPCW for at opnå universalitet.

Aktiviteter

V.1. Udarbejdelse af e-læringsmoduler

Dette projekt sigter mod at inddrage specialiseret e-læringsekspertise til at bistå OPCW's tekniske sekretariat med at fastlægge en fælles tilgang til dets e-læringstilbud med henblik på at udforme og gennemføre nye e-læringsmoduler. Indholdet af sådanne moduler vil blive fastlagt på grundlag af Det Rådgivende Uddannelses- og Outreachudvalgs rapport til OPCW's generaldirektøren og efterfølgende drøftelse af udvalgets anbefalinger.

V.2. Oversættelse og formidling af værktøjer og materialer til uddannelse og outreachaktiviteter

Det Rådgivende Uddannelses- og Outreachudvalg har i løbet af de første to års arbejde gentagne gange opfordret til, at mere uddannelses- og outreachmateriale stilles til rådighed på alle seks officielle OPCW-sprog. Ud over engelsk er sprogene arabisk, fransk, kinesisk, russisk og spansk. Materialer og værktøjer til uddannelse og outreachaktiviteter udarbejdes imidlertid sædvanligvis på engelsk, hvilket stærkt begrænser antallet af interessenter på verdensplan, der kan anvende dem. Med henblik på formidling er der behov for oversættelse af uddannelses- og outreachmaterialer, herunder materiale, der er rettet mod specifikke interessentgrupper.

V.3. Støtte til NGO'ers deltagelse i OPCW's aktiviteter

Dette projekt har til hensigt at sponsorere kvalificerede repræsentanter for ikkestatslige organisationer (NGO'er), idet der gives fortrinsret til ansøgere fra udviklings- og overgangsøkonomier til at deltage i de deltagende staters konference i 2019 og 2020.

V.4. Sideløbende arrangementer i tilknytning til konferencer mellem de deltagende stater

Der vil finde tre sideløbende arrangementer sted i løbet af programmets varighed, dvs. ét arrangement for hver årlig konference mellem de deltagende stater. EU-midler kan dække rejseudgifterne for op til tre eksperter/embedsmænd fra begunstigede lande.

Projekt VI — National gennemførelse

Mål

— styrkelse og opretholdelse af de deltagende staters og deres nationale myndigheders kapacitet til fuldt ud at opfylde alle forpligtelserne i CWC.

Formål

— forbedring af relevante interessenters forståelse af og bevidsthed om CWC og styrkelse af deres rolle og deltagelse i den nationale gennemførelsesindsats

— forbedring af forståelsen af og evnen til effektiv håndtering af opgaverne vedrørende import/eksport af listede kemikalier og koordinering med nationale myndigheder for toldembedsmænd fra deltagende stater

— adgang til korrekte og ajourførte oplysninger for relevante interessenter med henblik på effektiv læring

— enighed mellem potentielt involverede agenturer/organer, der støtter gennemførelsen af CWC, om en kortsigtet dagsorden for at skabe synergi indbyrdes.

Resultater

— øget kapacitet i de deltagende stater med henblik på effektiv national gennemførelse

— øget antal deltagende stater, der kvantitativt og kvalitativt er i stand til at varetage effektiv national gennemførelse

— nationale myndigheders bedre forståelse af og kendskab til spørgsmål vedrørende CWC med henblik på godt samarbejde og støtte

— øget antal deltagende stater, der er i stand til at behandle og udarbejde lovgivning til efterfølgende godkendelse

— effektivt fungerende toldmyndigheder for så vidt angår kontrol med og overvågning af handel med kemikalier.

Aktiviteter

VI.1. Forum for globale interessenter

Projektet omfatter tilrettelæggelse af et forum for globale interessenter, som blandt de centrale nationale interessenter skal fremme betydningen af gennemførelsen af CWC gennem vedtagelse af national gennemførelseslovgivning.

Projekt VII — Videnskab og teknologi

Mål

— kapacitet hos OPCW's generaldirektør til at yde rådgivning og fremsætte henstillinger til konferencen af deltagende stater, OPCW's eksekutivråd eller de deltagende stater på videnskabelige og teknologiske områder, der er relevante for CWC.

Formål

— fastlæggelse af retningslinjer for videnskabs- og teknologirelaterede aktiviteter i OPCW i perioden mellem den fjerde og femte gennemgangskonference

— kapacitet hos OPCW's generaldirektør til at yde særlig rådgivning til OPCW's politikforberedende organer og til de deltagende stater på videnskabelige og teknologiske områder, der er relevante for CWC

— udnyttelse af en større pulje af videnskabelige eksperter, der står til rådighed for OPCW, og forbedrede mekanismer til at holde sig opdateret om udviklingen i kemiske overvågningsteknologier og IT-værktøjer til analyse af komplekse datasæt med kemiske oplysninger

— opbygning og vedligeholdelse af et netværk af ikketekniske interessenter, der kan supplere videnskabelige eksperter, der står til rådighed for OPCW, med hensyn til at vurdere alle aspekter af ny videnskab og teknologi for at yde mere omfattende rådgivning om videnskab og teknologi og konsekvenserne heraf.

Resultater

— opnået støtte til at flytte fokus i CWC's verifikationsordning fra nedrustning til forhindring af fornyet fremkomst af kemiske våben

— forbedret evne for OPCW til at udføre uforudsete aktiviteter

— styrket evne for OPCW til at overvåge den videnskabelige og teknologiske udvikling af relevans for CWC

— øget bistands- og beskyttelseskapacitet i OPCW til støtte for dens fokus på fornyet fremkomst af kemiske våben, hvad angår både forebyggelse og reaktion

— styrket kapacitetsudvikling med henblik på national gennemførelse samt internationalt samarbejde

— styrket og holdbart samarbejde med andre internationale organisationer

— styrket dialog med en bredere gruppe af relevante interessenter

— bevarelse af OPCW som den globale kilde til viden og ekspertise på området kemiske våben

— forbedret kapacitet til at lette samarbejde mellem ad hoc-grupper af deltagende stater.

Aktiviteter

VII.1. Udfordring vedrørende plantebiomarkører

Dette projekt vil udvikle en »crowdudfordring« for at inddrage relevante eksperter fra forskellige videnskabelige områder og opbygge et sæt geografisk repræsentative planter, som kan anvendes til påvisning af udsættelse for giftige kemikalier (gennem kemisk analyse og/eller observerbar fænotypisk forandring).

VII.2. Støtte til de midlertidige arbejdsgrupper i OPCW's videnskabelige rådgivende organ

For at behandle specifikke videnskabelige og teknologiske spørgsmål på en omfattende måde kan det videnskabelige rådgivende organ på anmodning af OPCW's generaldirektør nedsætte midlertidige arbejdsgrupper. Dette projekt vil bidrage til iværksættelsen af den midlertidige arbejdsgruppe vedrørende undersøgende videnskab og teknologi samt nedsættelse af andre midlertidige arbejdsgrupper ud fra behov, der fastlægges på fjerde gennemgangskonference i 2018.